ai4bharat/Pralekha huggingface dataset:
संस्कृति मंत्रालय
केंद्रीय वित्त मंत्री श्रीमती निर्मला सीतारमण ने भारतीय सीमा शुल्क विभाग द्वारा जब्त किये गये प्राचीन एवं मध्ययुगीन पुरावशेषों/सिक्कों को पर्यटन एवं संस्कृति राज्यमंत्री  श्री प्रहलाद सिंह पटेल को सौंपा
केंद्रीय वित्त एवं कॉरपोरेट कार्य मंत्री श्रीमती निर्मला सीतारमण ने आज यहां नार्थ ब्लॉक में आयोजित एक समारोह में जब्त किये गये प्राचीन एवं मध्यकाल के पुरावशेषों/सिक्कों को केंद्रीय पर्यटन एवं संस्कृति राज्यमंत्री  श्री प्रहलाद सिंह पटेल को सौंपा।
इस अवसर पर केंद्रीय वित्त एवं कॉरपोरेट कार्य राज्यमंत्री श्री अनुराग सिंह ठाकुर, वित्त सचिव डॉ. अजय भूषण पांडे, सीबीआईसी के अध्यक्ष श्री एम. अजीत कुमार, बोर्ड के सदस्य, केंद्रीय अप्रत्यक्ष कर एवं सीमा शुल्क बोर्ड, संस्कृति मंत्रालय और भारतीय पुरातत्व सर्वेक्षण के वरिष्ठ अधिकारी उपस्थित थे।
जब्त किये गये कुल 40,282 सिक्के में से कुछ 1206 से 1720 ई. की अवधि के सल्तनत और मुगल काल, कुषाण, यौधेय, गुप्त, प्रतिहार, चोल, राजपूत, मुग़ल, मराठा, कश्मीर जैसी रियासतों के हैं और कुछ ब्रिटिश भारत, फ़्रांसिसी और 1800-1900 ई. की अवधि के आस्ट्रेलियाई सिक्के भी हैं। जब्त किये गये सामान में शासक के प्राधिकार से शाही आदेश को अमल करने वाले व्यक्ति द्वारा पहनी जानी वाली 18 प्राचीन मुद्राएं/मुहरें/धार्मिक प्रतीक और शाही/संपन्न परिवार की महिलाओं द्वारा पहने जाने वाला 1 चांदी का कमरबंद भी शामिल है।
दिनांक 21 जून 1994 को दिल्ली एयरपोर्ट पर एक मामला उस समय दर्ज किया गया था, जब सीमा शुल्क विभाग ने हांगकांग की यात्रा कर रहे दो विदेशी नागरिकों को रोका था और उनके पास से इन प्राचीन सिक्कों, तांबे की मुद्राओं/मुहरों, चांदी के कमरबंद और अन्य पुरावशेषों का एक हिस्सा जब्त किया था। बाद की तलाशी में, शहर में एक मकान से शेष सोने के सिक्के और सामान को जब्त किया गया था।
उचित कानूनी प्रक्रिया पूरी होने के बाद, भारतीय सीमा शुल्क विभाग ने भारतीय पुरातत्व सर्वेक्षण से जब्त किये गये इन पुरावशेषों/सामानों के मूल्य का पता लगाने का अनुरोध किया और इन वस्तुओं के मूल्य का आकलन करने के लिए एक समिति का गठन किया गया। इस समिति ने जनवरी/जून 2020 में अपनी रिपोर्ट पेश की और 40,301 प्राचीन वस्तुओं का मूल्य 63.90 करोड़ रुपये आंका गया। इसके बाद, सीबीआईसी द्वारा जारी डिस्पोजल मैनुअल, 2019 के पैरा 17.9 के अनुरूप, विभाग द्वारा इन जब्त वस्तुओं को भारतीय पुरातत्व सर्वेक्षण को सौंपा गया है।
रक्षा मंत्रालय
25 वर्ष पूरा करने के बाद भी अविवाहित दिव्यांग पुत्र ईसीएचएस सुविधा प्राप्त करने के पात्र
अभी तक 25 वर्ष की आयु पूरी करने के बाद ईसीएचएस लाभार्थियों के स्थायी रूप से दिव्यांग और आर्थिक रूप से निर्भर पुत्रों को आश्रित नहीं माना जाता है और इसलिए भूतपूर्व सैनिक अंशदायी स्वास्थ्य योजना  के अंतर्गत उन्हें चिकित्सा सुविधाओं का लाभ प्राप्त करने के लिए पात्र नहीं माना जाता है। यह केंद्र सरकार स्वास्थ्य योजना  के नियमों के अनुसार है, जिसका अनुसरण ईसीएचएस द्वारा किया जाता है। हालांकि, अपने ओएम नंबर 4-24/96-सीएंडपी/सीजीएचएस /ईएचएस दिनांक 1 जनवरी, 2020 में, सीजीएचएस द्वारा सीजीएचएस लाभार्थियों के ऐसे पुत्रों को आश्रित घोषित किया गया है जो 25 वर्ष की आयु पूरी करने के बाद अक्षम हो गए हैं और इसलिए स्वास्थ्य एवं परिवार कल्याण मंत्रालय  कार्यालय ज्ञापन  संख्या 4-24/96-सीएंडपी/सीजीएचएस /ईएचएस दिनांक 5 मई, 2018 में निर्धारित शर्तों को पूरा करने वाले सीजीएचएस का लाभ प्राप्त करने के पात्र हैं।
रक्षा मंत्रालय के भूतपूर्व सैनिक कल्याण विभाग  द्वारा अब यह निर्णय लिया गया है कि ईसीएचएस लाभार्थियों के स्थायी रूप से दिव्यांग और आर्थिक रूप से आश्रित अविवाहित पुत्रों का इलाज आश्रित के रूप में किया जाएगा, जो 25 वर्ष की आयु प्राप्त करने के बाद अक्षम हो गए हैं और इसलिए एमओएचएफडब्ल्यू कार्यालय ज्ञापन 7 मई, 2018 के अनुसार निर्धारित शर्तों को पूरा करनेवाले ईसीएचएस का लाभ उठाने के पात्र हैं।
एसजी/एएम/एके-
(Visitor Counter : 462
संस्कृति मंत्रालय
संगीत नाटक अकादमी ने वर्ष 2019, 2020 और 2021 के लिए संगीत नाटक अकादमी पुरस्कारों  की घोषणा की
पुरस्कार के लिए 128 कलाकारों का चयन किया गया है
प्रदर्शन कला के क्षेत्र की दस प्रतिष्ठित विभूतियों को भी अकादमी फेलो के रूप में चुना गया
संगीत नाटक अकादमी, राष्ट्रीय संगीत, नृत्य और नाटक अकादमी, नई दिल्ली की सामान्य परिषद ने गत 6-8 नवंबर 2022 को नई दिल्ली में हुई अपनी बैठक में सर्वसम्मति से प्रदर्शन कला के क्षेत्र में दस  प्रतिष्ठित विभूतियों को अकादमी अध्येता  के रूप में चुना है। अकादमी की फैलोशिप एक सबसे प्रतिष्ठित और दुर्लभ सम्मान है, जो किसी भी समय 40 तक सीमित है। इन दस  अध्येताओं के चयन के साथ ही वर्तमान में संगीत नाटक अकादमी के अब  अध्येता हो गए हैं।
सामान्य परिषद ने वर्ष 2019, 2020 और 2021 हेतु अकादमी पुरस्कार  कलाकारों का चयन किया है। इन एक सौ अट्ठाईस  कलाकारों में तीन संयुक्त पुरस्कार शामिल हैं।
ये प्रख्यात कलाकार प्रदर्शन कला के संपूर्ण सरगम - जैसे कि हिंदुस्तानी और कर्नाटक दोनों प्रकार का गायन; वाद्य संगीत, बांसुरी, सितार और मृदंगम सहित हिंदुस्तानी और कर्नाटक दोनों में वादन; साथ में सुगम संगीत एवं हरि कथा; भारतीय नृत्य के प्रमुख रूप जैसे भरतनाट्यम, कथक, कथकली, कुचिपुड़ी, ओडिसी, सत्त्रिया, मोहिनीअट्टम और समकालीन नृत्य; नाटक लेखन, निर्देशन, अभिनय, श्रृंगार, प्रकाश व्यवस्था, मंच डिजाइन जैसे रंगमंच की विभिन्न विशेषज्ञताएँ; इसाई नाटकम जैसे रंगमंच की अन्य प्रमुख परंपराओं; लोक एवं आदिवासी कलाओं के साथ-साथ कठपुतली और वाद्य यंत्र बनाने की कलाओं का प्रतिनिधित्व करते हैं।
अकादमी अद्येता  के सम्मान में 3,00,000/- रुपये  की पुरस्कार राशि दी जाती है, जबकि अकादमी पुरस्कार में एक ताम्रपत्र और अंगवस्त्रम के अलावा 1,00,000/- रुपये  की नकद राशि दी जाती है।
संगीत नाटक अकादमी पुरस्कार भारत के राष्ट्रपति द्वारा एक विशेष अलंकरण समारोह में प्रदान किए जाएंगे।
पुरस्कार पाने वालों की पूरी सूची के लिए यहां क्लिक करें
प्रधानमंत्री कार्यालय
प्रधानमंत्री ने स्वतंत्रता सेनानियों, लोकमान्य तिलक और चंद्रशेखर आजाद को उनकी जयंती पर श्रद्धांजलि दी
प्रधानमंत्री श्री नरेन्द्र मोदी ने स्वतंत्रता सेनानियों, लोकमान्य तिलक और चंद्रशेखर आजाद को उनकी जयंती पर श्रद्धांजलि दी है। श्री मोदी ने ‘मन की बात’ का एक अंश भी साझा किया है, जिसमें उन्होंने कुछ साल पहले लोकमान्य तिलक और चंद्रशेखर आजाद के बारे में चर्चा की थी। उन्होंने अपनी मुंबई यात्राओं की तस्वीरें भी साझा की हैं, जब वे लोकमान्य सेवा संघ गए थे, जिसका लोकमान्य तिलक के साथ घनिष्ठ संबंध है।
ट्वीट्स की एक श्रृंखला में, प्रधानमंत्री ने कहा;
"मैं मां भारती के दो महान सपूतों लोकमान्य तिलक और चंद्रशेखर आजाद को उनकी जयंती पर नमन करता हूं। ये दोनों महान व्यक्तित्व साहस और देशभक्ति के प्रतीक हैं। कुछ साल पहले ‘मन की बात’ में मैंने उनके बारे में जो कुछ कहा था, उसे साझा कर रहा हूं।"
"लोकमान्य तिलक की स्थायी विरासतों में से एक, बड़े पैमाने पर गणेश उत्सव का आयोजन है, जिसने लोगों के बीच सांस्कृतिक चेतना की भावना को प्रज्वलित किया। अपनी एक मुंबई यात्रा के दौरान, मैं लोकमान्य सेवा संघ गया था, जिसका लोकमान्य तिलक के साथ घनिष्ठ संबंध है।"
I bow to two greats sons of Maa Bharti, Lokmanya Tilak and Chandra Shekhar Azad on their birth anniversary. These two stalwarts epitomise courage and patriotism. Sharing what I had spoken about them during #MannKiBaat a few years ago. pic.twitter.com/GuhXVxWZfa
सांख्यिकी एवं कार्यक्रम कार्यान्वयन मंत्रालय
ग्रामीण, शहरी और संयुक्त रूप से जून 2020 महीने के लिए आधार 2012 = 100 पर उपभोक्ता मूल्य सूचकांक के चयनित उप-समूहों/ समूहों के मूल्य में उतार- चढ़ाव
सांख्यिकी एवं कार्यक्रम कार्यान्वयन मंत्रालय के तहत राष्ट्रीय सांख्यिकी कार्यालय  इस प्रेस विज्ञप्ति के माध्यम से जून 2020  महीने के लिए ग्रामीण, शहरी और संयुक्त रूप से आधार 2012 = 100 पर चयनित उप-समूहों/ समूहों के लिए उपभोक्ता मूल्य सूचकांक  में उतार-चढ़ाव को जारी कर रहा है। साथ ही अखिल भारतीय ग्रामीण, शहरी और संयुक्त तौर पर उपभोक्ता खाद्य मूल्य सूचकांक  भी जारी किए जा रहे हैं।
मूल्य डेटा आमतौर पर चयनित 1,114 शहरी बाजारों और चयनित 1,181 गांवों से सांख्यिकी एवं कार्यक्रम कार्यान्वयन मंत्रालय के एक साप्ताहिक रोस्टर पर एनएसओ के फील्ड ऑपरेशन डिवीजन के फील्ड कर्मचारियों द्वारा व्यक्तिगत दौरे जरिये एकत्रित किया जाता है। कोविड-19 वैश्विक महामारी के प्रसार को रोकने के लिए सरकार द्वारा किए गए देशव्यापी लॉकडाउन के निवारक उपायों और घोषणाओं के मद्देनजर मूल्य कलेक्टरों के व्यक्तिगत दौरे के माध्यम से उपभोक्ता मूल्य सूचकांक  के लिए मूल्य निलंबित कर दिया गया था। चुनिंदा बाजारों के कुछ निर्धारित आउटलेट से टेलीफोन कॉल और एनएसओ के फील्ड कर्मचारियों के व्यक्तिगत दौरे के माध्यम से डेटा एकत्रित करने की हर संभव कोशिश की गई। इसके अलावा यात्रा परामर्श को ध्यान में रखते हुए आसपास के आउटलेट से फील्ड कर्मचारियों की व्यक्तिगत खरीद के दौरान जुटाई गई जानकारी को भी उसका पूरक माना गया। जैसे-जैसे विभिन्न महामारी संबंधी प्रतिबंध धीरे-धीरे हटाए गए और वैसे ही गैर-जरूरी गतिविधियां फिर से शुरू हो गई हैं। इस पूरी प्रक्रिया को एनएसओ  के अनुभवी कर्मियों द्वारा पेशेवर तरीके से पूरा किया। तदनुसार एनएसओ ने 1083 शहरी बाजारों और 998 गांवों से उन वस्तुओं के मूल्य एकत्रित किए जो जून 2020 के महीने के दौरान लेन-देन के लिए उपलब्ध थीं और इसमें लॉकडाउन की अवधि भी शामिल थी। हालांकि ऐसा देखा गया कि लेनदेन काफी हद तक आवश्यक खरीद पर केंद्रित थे।
उपरोक्त के मद्देनजर, राष्ट्रीय स्तर पर एक साझा बाजार को ध्यान में रखते हुए डायरेक्ट एप्रोच का उपयोग करके ग्रामीण एवं शहरी क्षेत्रों के लिए अलग-अलग अखिल भारतीय सूचकांकों को संकलित किया गया। अखिल भारतीय जनरल , समूह और उप-समूह स्तर सीपीआई तथा सीएफपीआई संख्या व ग्रामीण, शहरी तथा संयुक्त को जून 2020  के लिए इसी मुद्रास्फीति को संकलित किया गया है जिसे अनुबंध- I में प्रस्तुत किया गया है। मई 2020 के लिए सीएफपीआई सूचकांकों को भी संशोधित किया गया है़। इसी मुद्रास्फीति की दरों को नीचे संक्षेप में प्रस्तुत किया गया है:
सीपीआई  और सीएफपीआई पर आधारित अखिल भारतीय मुद्रास्फीति दरें 
|
|
सूचकांक
|
|
मई 2020
|
|
जून 2020 अनंतिम
|
|
ग्रामीण
|
|
ग्रामीण
|
|
ग्रामीण
|
|
ग्रामीण
|
|
ग्रामीण
|
|
ग्रामीण
|
|
सीपीआई 
|
|
-
|
|
-
|
|
-
|
|
6.20
|
|
5.91
|
|
6.09
|
|
सीएफपीआई
|
|
9.68
|
|
8.29
|
|
9.20
|
|
8.41
|
|
6.92
|
|
7.87
नोट: प्रोविजनल यानी अनंतिम, मई 2020 के लिए सीपीआई का संकलन नहीं हुआ।
सांख्यिकी एवं कार्यक्रम कार्यान्वयन मंत्रालय
गतिशील योजनाओं और परियोजनाओं पर 25 मई को फोटो प्रदर्शनी का उद्घाटन
सांख्यिकीय और कार्यक्रम क्रियान्वयन मंत्रालय 25-26 मई 2018 को नई दिल्ली में अंबेडकर अंतर्राष्ट्रीय केन्द्र  में विभिन्न योजनाओं और केन्द्र की प्रमुख परियोजनाओं तथा बड़े सांस्कृतिक कार्यक्रमों पर एक फोटो प्रदर्शनी का आयोजन करेगा।
प्रदर्शनी का उद्घाटन 25 मई 2018 को सायं 5 बजे होगा। केन्द्रीय सांख्यिकीय और कार्यक्रम क्रियान्वयन मंत्री श्री डी. वी. सदानंद गौड़ा कार्यक्रम की अध्यक्षता करेंगे। इस अवसर पर केन्द्रीय सांख्यकीय और कार्यक्रम क्रियान्वयन राज्यमंत्री श्री विजय गोयल भी उपस्थित रहेंगे। प्रदर्शनी का उद्देश्य सभी के लिए बेहतर जीवन और गरीबों के जीवन स्तर में सुधार के लिए योजनाए तथा कार्यक्रम बनाना है।
नवीन एवं नवीकरणीय ऊर्जा मंत्रालय
श्री आर. के. सिंह ने विद्युत और नवीन एवं नवीकरणीय ऊर्जा मंत्री के रूप में पदभार ग्रहण किया
श्री आर. के. सिंह ने आज नई दिल्ली में विद्युत राज्य मंत्री  और नवीन एवं नवीकरणीय ऊर्जा राज्य मंत्री के रूप में पदभार ग्रहण किया। विद्युत मंत्रालय के सचिव श्री अजय कुमार भल्ला और नवीन एवं नवीकरणीय ऊर्जा मंत्रालय के सचिव श्री आनन्द कुमार तथा दोनों मंत्रालयों के वरिष्ठ अधिकारियों ने मंत्री महोदय का अभिनंदन किया।
कार्यभार संभालने के पश्चात मीडिया से बातचीत करते हुए श्री सिंह ने कहा कि गुणवत्तापूर्ण, भरोसेमंद और किफायती बिजली सुनिश्चित कराना उनकी प्राथमिकता होगी। उन्होंने आगे कहा कि हम लोग चुनौतियों से निपटेंगे और विद्युत क्षेत्र में विकास की गति को बनाए रखने में सफल होंगे। भारत के अंतर्राष्ट्रीय दायित्वों के निर्वहन के अंतर्गत ऊर्जा के विभिन्न रूपों के सही मिश्रण पर बल दिया जाएगा।
संक्षिप्त परिचय
श्री आर. के. सिंह सितम्बर 2017 से विद्युत राज्य मंत्री  एवं नवीन व नवीकरणीय ऊर्जा राज्य मंत्री रहे हैं। वे बिहार के आरा संसदीय क्षेत्र से लोकसभा सदस्य निर्वाचित हुए हैं। 2014 में भी वे इसी सीट से निर्वाचित हुए थे।
विद्युत मंत्री के रूप में श्री सिंह ने सौभाग्य योजना के अंतर्गत लगभग सभी घरों को बिजली आपूर्ति की सुविधा प्रदान करने की उपलब्धि हासिल की।
भारतीय जनता पार्टी के सदस्य बनने से पूर्व श्री आर. के. सिंह भारतीय प्रशासनिक सेवा के अधिकारी थे। सेवा के दौरान उनका कार्यकाल चार दशकों का रहा। आईएएस अधिकारी के रूप में वे कई महत्वपूर्ण पदों पर रहे जैसे रक्षा विभाग के सचिव तथा गृह मंत्रालय के सचिव। बिहार के सड़क निर्माण विभाग के प्रधान सचिव के रूप में उन्होंने राज्य के सड़क नेटवर्क को विकसित करने में ख्याति अर्जित की।
श्री सिंह का जन्म 20 दिसम्बर 1952 को बिहार के सुपौल में हुआ था। उन्होंने अंग्रेजी साहित्य में स्नातक , एलएलबी और प्रबंधन में डिप्लोमा की डिग्रियां हासिल की हैं।
रक्षा मंत्रालय
जापान-भारत द्विपक्षीय समुद्री अभ्यास 'जिमेक्स' का पांचवां संस्करण
भारतीय नौसेना और जापान मैरीटाइम सेल्फ डिफेंस फोर्स के बीच भारत-जापान द्विपक्षीय सामुद्रिक अभ्यास, जिमेक्स का पांचवां संस्करण दिनांक 6 से 8 अक्टूबर 2021 तक अरब सागर में आयोजित किया जाएगा।अभ्यासकी जिमेक्स श्रृंखला जनवरी 2012 में समुद्री सुरक्षा सहयोग पर विशेष ध्यान देने के साथ शुरू हुई। जिमेक्स का पिछला संस्करण सितंबर 2020 में आयोजित किया गया था।
फ्लैग ऑफिसर कमांडिंग वेस्टर्न फ्लीट रियर एडमिरल अजय कोचर की कमान में स्वदेश निर्मित गाइडेड मिसाइल स्टेल्थ डिस्ट्रॉयर कोच्चि और गाइडेड मिसाइल फ्रिगेट तेग, भारतीय नौसेना का प्रतिनिधित्व करेंगे। जापान मेरीटाइम सेल्फ डिफेंस फ़ोर्स का प्रतिनिधित्व जेएमएसडीएफ जहाज कागा, जो एक इज़ुमो क्लास हेलीकॉप्टर कैरियर है और मुरासामे, एक गाइडेड मिसाइल डिस्ट्रॉयर द्वारा किया जाएगा, जिसका नेतृत्व रियर एडमिरल इकेउचीलज़ुरु, कमांडर एस्कॉर्ट फ्लोटिला -3  करेंगे। इन जहाजों के अलावा, पी8आई लॉन्ग रेंज मैरीटाइम पेट्रोल एयरक्राफ्ट, डोर्नियर मैरीटाइम पेट्रोल एयरक्राफ्ट, इंटीग्रल हेलीकॉप्टर और मिग 29के फाइटर एयरक्राफ्ट भी अभ्यास में भाग लेंगे।
जिमेक्स-21 का उद्देश्य समुद्री अभियानों के समस्त आयामों में अनेक उन्नत अभ्यासों के संचालन के माध्यम से अभियानगत प्रक्रियाओं की सामान्य समझ विकसित करना और अंतर-संचालन क्षमता को बढ़ाना है। हथियारों से फायरिंग, क्रॉस-डेक हेलीकॉप्टर संचालन और कॉम्प्लेक्स सरफेस, पनडुब्बी रोधी तथा एयर वॉरफेयर अभ्यास से जुड़े बहुआयामी सामरिक युद्धाभ्यास दोनों नौसेनाओं द्वारा निर्मित समन्वय को मजबूत करेंगे।
पिछले कुछ वर्षों में भारत एवं जापान के बीच नौसेना सहयोग का दायरा और जटिलता बढ़ी है। जिमेक्स-21 दोनों नौसेनाओं के बीच सहयोग और आपसी विश्वास को और बढ़ाएगा तथा दोनों देशों के बीच लंबे समय से चली आ रही दोस्ती को मजबूत करेगा।
एमजी/एएम/एबी/वाईबी
(Visitor Counter : 689
उपभोक्ता कार्य, खाद्य एवं सार्वजनिक वितरण मंत्रालय
सरकार ने मार्च 2019 के लिए चीनी मिल के अनुसार भंडार सीमा
घरेलू विक्रय/वितरण के लिए 24.5 एलएमटी उजली/परिष्कृत चीनी निर्धारित की
देश में चीनी के अतिरिक्त उत्पादन की स्थिति के प्रबंधन को ध्यान में रखते हुए और किसानों के गन्ने की बकाया राशि के भुगतान की दृष्टि से चीनी की कीमतों को स्थिर करने के लिए केन्द्र सरकार चीनी मिलों की भंडारण सीमा को लागू करने के साथ-साथ चीनी मूल्य  आदेश, 2018 को लागू कर रही है।
अनिवार्य वस्तु अधिनियम 1955  की धारा 3 में चीनी  आदेश, 1966 के उपवाक्य 4 और 5 तथा भारत सरकार के आदेश एस.ओ. सं. 2347  दिनांक 07.06.2018 द्वारा प्रदत शक्तियों का प्रयोग करते हुए, केन्द्र सरकार जून 2018 से प्रत्येक माह के लिए भंडार आदेश जारी करने के साथ-साथ उसमें प्रत्येक चीनी मिल के अनुसार उस महीने के लिए घरेलू विक्रय/वितरण हेतु उजली/परिष्कृत चीनी की मात्रा निर्धारित करती है।
घरेलू बिक्री/वितरण के लिए मार्च 2019 महीने के लिए 28 फरवरी, 2019 को जारी मासिक भंडार सीमा आदेश में 24.5 एलएमटी उजली/परिष्कृत चीनी निर्धारित की गई है। यह वृद्धि अनेक तथ्यों पर आधारित है। प्रत्येक वर्ष इस समय के आसपास अधिक मात्रा में चीनी का विक्रय/वितरण होता है। फरवरी 2018 के दौरान 23.54 एलएमटी चीनी का विक्रय/वितरण किया गया था। इसके अलावा, हाल में चीनी उद्योग को निर्देश दिया गया था कि वे अधिक मात्रा में चीनी की खरीद करने वाले उपभोक्ताओं के लिए चीनी विक्रय की अग्रिम बुकिंग करें। यह बात ध्यान देने योग्य है कि सरकार ने हाल में चीनी का न्यूनतम विक्रय मूल्य  29 रूपये प्रति किलो से बढ़ाकर 31 रूपये प्रति किलो कर दिया है। किसानों के गन्ने की बकाया राशि के भुगतान में चीनी मिलों की आसानी के लिए यह वृद्धि की गई है।
चीनी मूल्य  आदेश, 2018 के प्रभावी होने से, चीनी मिल एक्स-मिल कीमत पर अपनी चीनी का विक्रय नहीं कर सकते तथा किसी प्रकार इसका उल्लंघन करने पर अनिवार्य वस्तु अधिनियम, 1955 के प्रावधानों के तहत कई दंडात्मक कार्रवाई की जा सकती है। इसलिए मार्च, 2019 के माह के लिए निर्धारित भंडार सीमा आदेश के तहत घरेलू विक्रय के लिए चीनी के अधिक आवंटन के बारे में कोई आशंका निराधार है।
४आर.के.मीणा/एएम/एसकेएस/एसएस-363
(Visitor Counter : 280
युवा कार्यक्रम एवं खेल मंत्रालय
राष्ट्रीय युवा केंद्र संगठन नई परिवर्तनकारी अग्निपथ योजना देशभर के युवाओं तक पहुंचाएगा
राष्ट्रीय युवा केंद्र संगठन  नए परिवर्तनकारी बदलाव 'अग्निपथ योजना' की मुख्य विशेषताओं को उजागर करने और युवाओं के बीच लोकप्रिय बनाने के लिए मिशन मोड में इसे देश भर के युवाओं तक पहुंचाएगा।
इस संबंध में युवा कार्यक्रम सचिव श्री संजय कुमार द्वारा 16 जून, 2022 को एनवाईकेएस के क्षेत्रीय निदेशकों, राज्य निदेशकों, उप-निदेशकों और जिला युवा अधिकारियों के साथ वर्चुअल माध्यम से एक बैठक आयोजित की गई थी, जिसमें योजना की दूरगामी पहुंच के लिए आवश्यक कदम उठाने पर चर्चा की गई।
बैठक के दौरान योजना की मुख्य विशेषताओं और अन्य विवरणों के साथ इसके लाभों को रेखांकित किया गया। इस बात पर जोर दिया गया कि एनवाईकेएस इस परिवर्तनकारी योजना के बारे में जानकारी का प्रसार करने के लिए अपने क्षेत्रीय अधिकारियों के अलावा युवा मंडलों या अन्य सभी जमीनी स्तर के युवाओं तथा सभी हितधारकों को शामिल करेगा और बड़ी संख्या में लोगों के बीच विशेष रूप से 17.5 वर्ष से 21 वर्ष के आयु वर्ग के युवाओं यानी संभावित आवेदकों के बीच अग्निपथ योजना का संदेश फैलाया जायेगा।
अधिक से अधिक नागरिकों तक पहुंचने के इस लक्ष्य को प्राप्त करने के लिए और रणनीति के एक हिस्से के रूप में व्यक्तिगत तथा सहकर्मी संपर्क, टेलीफोन / व्हाट्सएप के माध्यम से बल्क मैसेजिंग तथा सोशल मीडिया प्लेटफॉर्म का उपयोग, घर-घर जाकर संपर्क और एनवाईकेएस के चल रहे कार्यक्रमों के प्लेटफॉर्म का उपयोग किया जायेगा।
एनवाईकेएस की जमीनी स्तर की मशीनरी को इस आउटरीच कार्यक्रम को सुविधाजनक बनाने के उद्देश्य से अधिकतम युवा स्वयंसेवकों को जुटाने के लिए कहा गया है।
एमजी/एमए/एनके
(Visitor Counter : 258
उपभोक्ता कार्य, खाद्य एवं सार्वजनिक वितरण मंत्रालय
केंद्र सरकार ने हाल ही में खुली बाजार बिक्री योजना  के माध्यम से 1.66 लाख मीट्रिक टन गेहूं और 0.17 लाख मीट्रिक टन चावल की बिक्री की
छोटे और सीमांत उपयोगकर्ताओं को उनकी अधिकतम भागीदारी के साथ प्रोत्साहित करने के लिए ई-नीलामी में खुदरा मूल्य में कमी लाने का लक्ष्य रखा गया है
चावल, गेहूं और आटे के खुदरा मूल्यों को नियंत्रित करने के बाजार उपाय के रूप में भारत सरकार की पहल के अंतर्गत गेहूं और चावल दोनों की साप्ताहिक ई-नीलामी आयोजित की गई है। वर्ष 2023-24 की 11वीं ई-नीलामी दिनांक 06.09.2023 को आयोजित की गई। पूरे देश में 500 डिपो से 2 लाख मीट्रिक टन गेहूं और 337 डिपो से 4.89 लाख मीट्रिक टन चावल की बिक्री की पेशकश की गई।
ई-नीलामी में 1.66 लाख मीट्रिक टन गेहूं और 0.17 लाख मीट्रिक टन चावल बेचा गया। एफएक्यू गेहूं के लिए भारित औसत विक्रय मूल्य 2169.65 रुपए प्रति क्विंटल था, जबकि इसका पूरे देश में आरक्षित मूल्य 2150 रुपए प्रति क्विंटल था। यूआरएस गेहूं का भारित औसत बिक्री मूल्य 2150.86 रहा जबकि इसका आरक्षित मूल्य 2125 रुपए प्रति क्विंटल था।
चावल का भारित औसत विक्रय मूल्य 2956.19 रुपए प्रति क्विंटवल था, जबकि देशभर में इसका आरक्षित मूल्य 2952.27 रुपए प्रति क्विंटल था।
ई-नीलामी की वर्तमान किश्त में एक खरीदार के लिए गेहूं की अधिकतम 100 टन और चावल की 1000 टन तक की पेशकश करके इनके खुदरा मूल्यों में कमी लाने का लक्ष्य रखा गया है। यह निर्णय छोटे और सीमांत उपयोगकर्ताओं को प्रोत्साहित करने तथा यह सुनिश्चित करने के लिए लिया गया है ताकि प्रतिभागी आगे आ सकें और अपनी पसंद के डिपो से आवश्यक मात्रा के लिए बोली लगा सकें।
स्टॉक की जमाखोरी रोकने के लिए व्यापारियों को ओएमएसएस  के अंतर्गत गेहूं की बिक्री के दायरे से बाहर रखा गया है और ओएमएसएस  के तहत गेहूं खरीदने वाले प्रोसेसरों की आटा मिलों की नियमित जांच/निरीक्षण किया जा रहा है। दिनांक 05.09.23 तक देशभर में ऐसी 898 जांच की जा चुकी हैं।
रक्षा मंत्रालय
डीआरडीओ ने रूस के रोसोबोरोनएक्सपोर्ट के साथ तकनीकी विकास के समझौते पर हस्ताक्षर किए
हाई एनर्जी मैटिरियल रिसर्च लेबोरेटरी  डीआरडीओ की प्रयोगशाला है जो मिसाइलों, रॉकेटों और बंदूकों के लिए उच्च शक्ति की सामग्री विकसित करने के लिए कार्य करती है।
शीर्षक : बाएं से दाएं : अतुल राणे, इवान शालेव, केपीएस मूर्ति, इवान कनिष्चेव, एलेक्जेंडर ए. मिकहीव, डा. जी सतीश रेड्डी। From Left to
डेफएक्सपो 2020 के दौरान, एचईएमआरएल, पुणे ने अत्याधुनिक पायरोटेक्नीक ज्वलन प्रणाली विकसित करने के लिए रूस के रोसोबोरोनएक्सपोर्ट के साथ तकनीकी विकास समझौते पर हस्ताक्षर किए।
एचईएमआरएल के निदेशक, श्री केपीएस मूर्ति ने बताया कि इससे शक्तिशाली सामग्री और पायरोटेक्नीक टेक्नोलॉजी के क्षेत्र में प्रगति हो सकेगी जिससे अत्याधुनिक ज्वलन प्रणाली विकसित होगी। यह उच्च प्रदर्शन वाली प्रोपल्शन प्रणालियों की भविष्य की जरूरतों को पूरा करेगा। उन्होंने बताया कि प्रोपल्शन प्रणालियां रॉकेटों और मिसाइलों की ताकत हैं। इस टेक्नोलॉजी के विकास से आगामी उत्पादों के लिए अत्याधुनिक रॉकेट मोटरों को तैयार और विकसित किया जा सकेगा। ये उत्पाद सुसम्बद्ध और ऊर्जा दक्ष प्रोपल्शन प्रणालियों पर आधारित होंगे।
स्वास्थ्य एवं परिवार कल्याण मंत्रालय
कोविड-19 टीकाकरण: 105वां दिन
रात 8 बजे तक कोरोना के 26 लाख से अधिक टीके लगाए गए
अब तक कोरोना के 15.48 करोड़ से अधिक टीके लगाए गए
भारत में अब तक 15.48 करोड़ से अधिक लोगों को कोरोना का टीका लगाया गया है। इसके साथ ही देश में आज रात 8 बजे तक 26 लाख से अधिक लोगों को टीके की खुराक दी गई।
आज रात 8 बजे तक पूरे देश से प्राप्त प्रारंभिक रिपोर्ट के मुताबिक, देशभर में टीका लगवाने वालों की कुल संख्या 15,48,54,096 पहुंच गई।
इनमें 94,10,892 स्वास्थ्य कर्मी  शामिल हैं जिन्होंने पहली खुराक ली है जबकि 62,40,077 स्वास्थ्य कर्मियों ने दूसरी खुराक ली है। वहीं 1,25,48,925 फ्रंट लाइन वर्कर्स को टीके की पहली खुराक दी जा चुकी है जबकि 68,11,824 फ्रंट लाइन वर्कर्स को टीके की दूसरी खुराक दी गई है, 45 वर्ष से लेकर 60 वर्ष की आयुवर्ग के 5,26,53,077 लोगों को पहली खुराक लगाई गई है जबकि इसी आयु वर्ग के 37,59,948 लोगों को दूसरी खुराक दी गई है, 60 वर्ष से अधिक आयु के 5,23,51,313 लोगों को पहली खुराक दी गई जबकि इसी आयु वर्ग के 1,10,78,040 लोगों को टीके की दूसरी खुराक लगाई जा चुकी है।
|
|
स्वास्थ्यकर्मी
|
|
फ्रंटलाइन वर्कर्स
|
|
45-60 वर्ष के आयु वर्ग के लाभार्थी
|
|
60 वर्ष से अधिक आयु वर्ग के लाभार्थी
|
|
कुल उपलब्धि
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
94,10,082
|
|
62,40,077
|
|
1,25,48,925
|
|
68,11,824
|
|
5,26,53,077
|
|
37,59,948
|
|
5,23,51,313
|
|
1,10,78,040
|
|
12,69,64,207
|
|
2,78,89,889
राष्ट्रदेशव्यापी कोविड-19 टीकाकरण के 105वें दिन आज रात 8 बजे तक कुल 26,08,948 लोगों को टीके की खुराक दी गई। प्राप्त प्रारंभिक रिपोर्ट के मुताबिक, इनमें से 14,77,309 लाभार्थियों को पहली खुराक लगाई गई जबकि 11,31,639 लाभार्थियों को दूसरी खुराक दी गई है। आज की अंतिम रिपोर्ट रात देर तक पूरी होगी।
|
|
28 अप्रैल 2021 
|
|
स्वास्थ्यकर्मी
|
|
फ्रंटलाइन वर्कर्स
|
|
45-60 वर्ष के आयु वर्ग के लाभार्थी
|
|
60 वर्ष से अधिक आयु वर्ग के लाभार्थी
|
|
कुल उपलब्धि
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
24,007
|
|
48,959
|
|
1,28,972
|
|
1,03,962
|
|
8,74,235
|
|
3,42,037
|
|
4,50,095
|
|
6,36,681
|
|
14,77,309
|
|
11,31,639
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 220.45 करोड़ टीके लगाए जा चुके हैं
बीते चौबीस घंटों में 5,28,257 टीके लगाए गए
भारत में सक्रिय मरीजों की संख्या 1,848 है
सक्रिय मामलों की दर 0.01 प्रतिशत है
स्वस्थ होने की वर्तमान दर 98.81 प्रतिशत है
बीते चौबीस घंटों में 74 लोग स्वस्थ हुए,अब तक स्वस्थ हुए कुल लोगों की संख्या 4,41,50,131 है
पिछले 24 घंटों में 80 नए मामले सामने आए
दैनिक सक्रिय मामलों की दर 0.11 प्रतिशत है
साप्ताहिक सक्रिय मामलों की दर 0.08 प्रतिशत है
अब तक 91.53 करोड़ जांच की जा चुकी हैं,बीते चौबीस घंटों में 71,399 जांच की गई